Πέγκυ Σταθακοπούλου

Η Πέγκυ Σταθακοπούλου (Αθήνα, 25 Ιουνίου 1960 - ) είναι Ελληνίδα ηθοποιός του θεάτρου και της τηλεόρασης.

 Βιογραφικά στοιχεία 
μικρογραφία|328x328εσ|Πέγκυ Σταθακοπούλου - Γιάννης Βόγλης
Είναι το πρώτο παιδί της οικογένειας του Διονύση και της Ευαγγελίας Σταθακοπούλου. Φοίτησε στη Νομική Σχολή του Πανεπιστημίου Αθηνών και στη Δραματική Σχολή του Εθνικού Θεάτρου.

Ήταν παντρεμένη με τον αρχιτέκτονα Αλέξανδρο Καλδή και έχουν αποκτήσει μια κόρη, τη Χριστίνα.

Τον Μάρτιο 2019 ανακοίνωσε την υποψηφιότητά της με τη Νέα Δημοκρατία για τις ευρωεκλογές 2019.

 Θέατρο 
Η ηθοποιός κάνει το ντεμπούτο της στο θεατρικό σανίδι το 1983 στον θίασο του Κώστα Καρρά με το έργο του Κλαρκ Σε ποιον ανήκει η ζωή μου. Λίγους μήνες μετά, συμμετέχει ως Βαλερύ Ποπώφ στην Εύθυμη χήρα, δίπλα στην υπέρλαμπρη Αλίκη Βουγιουκλάκη αλλά και σε μια ομάδα εξαίρετων ηθοποιών που απαρτίζουν το θίασο, όπως ο Δάνης Κατρανίδης, ο Γιάννης Μπέζος, ο Γιάννης Ζαβραδινός κ.ά. Την επόμενη σεζόν εμφανίζεται ως πρωταγωνίστρια στο πλευρό του Μάνου Κατράκη, αποσπώντας διθυραμβικές κριτικές. Στη συνέχεια έρχονται οι παραστάσεις Ήταν όλοι τους παιδιά μου του Άρθουρ Μίλερ, Η λοκαντιέρα του Κάρλο Γκολντόνι, Ηθοποιός Κην, Με το ίδιο νόμισμα του Νόρμαν Κράσνα, Ρινόκερος του Ευγένιου Ιονέσκο, Αρχιμάστορας Σόλνες του Ερρίκου Ίψεν, Συρανό ντε Μπερζεράκ, Bella Venezia, Τερέζ Ρακέν του Εμίλ Ζολά κ.ά.

Ακολουθεί πιστά τις σκηνοθετικές οδηγίες των Γιάννη Ιορδανίδη, Λευτέρη Βογιατζή, Κώστα Αρζόγλου, Νικαίτης Κουντούρη, Γρηγόρη Βαλτινού, Μάγιας Λυμπεροπούλου, Αθανασίας Καραγιαννοπούλου σε πολλά έργα κλασικού και σύγχρονου ρεπερτορίου, και συνεργάζεται με πλειάδα αξιόλογων ηθοποιών της ελληνικής θεατρικής σκηνής μεταξύ των οποίων οι Γιώργος Μιχαλακόπουλος, Κώστας Αρζόγλου, Γιάννης Φέρτης, Κώστας Καρράς, Νικήτας Τσακίρογλου, Γρηγόρης Βαλτινός, Γιάννης Βούρος, Μηνάς Χατζησάββας, Φίλιππος Σοφιανός, Χρυσούλα Διαβάτη, Νόρα Βαλσάμη, Ντίνα Κώνστα, Απόστολος Γκλέτσος, Στράτος Τζώρτζογλου, Γιώργος Τζώρτζης.
Αναλυτικά, οι θεατρικές παραστάσεις στις οποίες έχει παίξει:
 Έτος  Θεατρική Παράσταση  Θέατρο 1980   Το γαλάζιο πουλί  Εθνικό - Παιδική Σκηνή    1983  Σε ποιόν ανήκει η ζωή μου  Λουζιτάνια 1983   Η εύθυμη χήρα   Αλίκη 1984  Ταμπού  Ελληνικό  1984  Ούνα φάτσα…άλλη ράτσα  Διονύσια 1985  Κάνε το ΠΑΣΟΚ σου παξιμάδι   Παρκ 1985  Ήταν όλοι τους παιδιά μου   Πορεία 1987Το κορίτσι της γειτονιάς  Βέμπο 1988  Λοκαντιέρα   Λαμίας1988  Ηθοποιός Κην   Βεάκη 1989  Πυξ-Λαξ  Μουσούρη 1990  Με το ίδιο νόμισμα   Λαμπέτη  1990 Πίσω μου σ’έχω κόρη μου   Λαμπέτη  1995  Ψηλά απ’τη γέφυρα   Πόρτα 1997 Ρινόκερος  Εθνικό - Κεντρική Σκηνή 1998  Ευρυδίκη  Άλφα 2000  Πρωτομάστορας Σόλνες  Γκλόρια 2003  Συρανό ντε Μπερζεράκ  Απόλλων - Πάτρα 2005  Bella Venezia   της "Οδού Κυκλάδων" - Νέα Σκηνή 2006  Η επιστροφή   Τέχνης Κάρολος Κουν - Υπόγειο 2008  Μη γελάτε ...είναι σοβαρό  Βρετάνια 2012  Τερέζα Ρακέν  Τέχνης Κάρολος Κουν - Υπόγειο 2014  Η εκδοχή του Μπράουνινγκ  Εμπορικόν 2015  Vincent River  Αθηνών  2016  Ο Θάνατος του Εμποράκου  Εθνικό - Κεντρική Σκηνή 2018  Μη σκοτώνεις τη μαμά  Olvio  2018  Ο Ήχος του Όπλου  Σταθμός  2019  The Children    Ιλίσια

Μηνάς Χατζησάββας
"Συρανό ντε Μπερζεράκ" 2003

Γιώργος Μιχαλακόπουλος
"Ρινόκερος" 1997

Επίσης, πρωταγωνιστεί σε αρκετά θεατρικά έργα διασκευασμένα για την τηλεόραση αλλά και το ραδιόφωνο.

 Θέατρο της Δευτέρας 
 Έτος  Θεατρικό Έργο 1983  Η πινακοθήκη των ηλιθίων 1985  Ψηλά τα χέρια  1986  Η διαθήκη μου1987  Μια νύχτα άνω κάτω  1987 Το Λιζάκι 1988  Η βίλλα των οργίων 1989  Το σχέδιον της κυρίας Ξυλαράκη

 Ραδιοφωνικό Θέατρο 
 Θεατρικό Έργο  Συγγραφέας Η Κυρία με τα Άσπρα Γάντια  Άγγελος Τερζάκης Το Άλμπουμ   Ζαν-Κλοντ Καριέρ Η Πικραγαπημένη  Jacinto Benavente Εμείς και ο χρόνος  John Boynton Priestley Ο ρομαντισμός εκδικείται  Παναγιώτης Καγιάς

 Τηλεόραση 

Η παρθενική της εμφάνιση στην τηλεόραση γίνεται το 1983, στην -τολμηρή για τα δεδομένα της τότε εποχής- σειρά της ΕΡΤ, Η κάθοδος. Ο σεναριογράφος και σκηνοθέτης της κοινωνικής σειράς Γιώργος Μιχαηλίδης την ξεχωρίζει και της εμπιστεύεται τον ρόλο της 19χρονης ηρωίδας, Άννας, η οποία το έχει σκάσει από το σπίτι της και έχει εμπλακεί στα δίκτυα των ναρκωτικών. Στην κρατική τηλεόραση ακολουθούν Το μινόρε της αυγής και Το πήδημα του βάτραχου.

Στις αρχές της δεκαετίας του ’90, αρχίζει να συνεργάζεται με το ιδιωτικό κανάλι του ΑΝΤ1. Εκεί, μέσω των πολύ πετυχημένων τηλεοπτικών σειρών συστήνεται ξανά στο ευρύ κοινό και γίνεται ιδιαίτερα αγαπητή στους τηλεθεατές. Πρωταγωνιστεί σε επεισόδια των πετυχημένων σειρών του Πάνου Κοκκινόπουλου Ανατομία ενός εγκλήματος και Κόκκινος κύκλος καθώς και στο Τμήμα ηθών.

Το 1993 βραβεύεται για την ερμηνεία της στο ρόλο της Πηνελόπη Δέλτα στην ιστορική σειρά Η εκτέλεση, μια σειρά βασισμένη στο ομώνυμο βιβλίο του Φρέντυ Γερμανού και σε σκηνοθεσία Κώστα Κουτσομύτη. Από την τηλεοπτική της πορεία, επίσης ξεχωρίζει ιδιαίτερα η σειρά Μια ζωή για την Έλσα σε σενάριο Νίκου Παναγιωτόπουλου και σκηνοθεσία Βασίλη Τσελεμέγκου, στην οποία συμπρωταγωνιστεί με τους Γιάννη Βόγλη, Κάκια Ιγερινού, Λάζαρο Γεωργακόπουλο, Αφροδίτη Γρηγοριάδου, Έφη Μουρίκη, Γιώργο Τζώρτζη και Στάθη Κακαβά. Η ερμηνεία της στον ρόλο της νεαρής ταλαντούχας αρχιτέκτονα που έρχεται αντιμέτωπη με τον εφιάλτη του καρκίνου, ευαισθητοποιεί και αφυπνίζει το -γυναικείο κυρίως- κοινό γύρω από το θέμα του καρκίνου του μαστού.

Ακόμη, επιτυχία σημειώνει και η αστυνομική - ρομαντική σειρά του Μανούσου Μανουσάκη Ταύρος με Τοξότη. Μαζί με τον Γιάννη Βούρο θεωρούνται ταιριαστό τηλεοπτικό ζευγάρι. Γι' αυτό και η ίδια συνταγή επαναλαμβάνεται περίπου δέκα χρόνια αργότερα, με τη σειρά Και σερά σερά σε σενάριο Ρένας Ρίγγα και σκηνοθεσία Γιάννη Βούρου. Το 2018 επιστρέφει στη τηλεόραση ως Κάτια Τσακίρη στην καθημερινή σειρά του Γιώργου Κυρίτση Ο πρίγκιπας της φωτιάς.

Αναλυτικά, οι ελληνικές τηλεοπτικές σειρές στις οποίες έχει παίξει:
ΈτοςΤίτλος ΠρογράμματοςΚανάλιΡόλοςΣημειώσεις1982-1983Η κάθοδοςΕΡΤΆνναΠρωταγωνιστικός Ρόλος1983-1984Το μινόρε της αυγήςΝτόρα1986-1987Το σωστό να λέγεταιΕΡΤ2Η ΊδιαΠαρουσιάστρια1987-1988ΜονομαχίεςΕΤ21988Το πήδημα του βατράχουΕΤ1ΛέναΠρωταγωνιστικός Ρόλος1991Αξιότιμοι κύριοι1992Διαγωνισμός Ομορφιάς ANT1ANT1Η ΊδιαΠαρουσιάστριαΑνατομία ενός εγκλήματοςΧριστίναΕπεισόδιο: "Αντίστροφη μέτρηση"1993Ανατομία ενός εγκλήματοςΙόΕπεισόδιο: "Ο κύκλος της φωτιάς"1993-1994Η εκτέλεσηΠηνελόπη ΔέλταΠρωταγωνιστικός Ρόλος1994Τμήμα ΗθώνΕπεισόδιο: "Η γυναίκα που χάθηκε"Οι αγνοημένοιΙρίναΕπεισόδιο: "Το πέρασμα"Ανατομία ενός εγκλήματοςΜαίρη ΚαλτσάΕπεισόδιο: "Ενοικιάζεται"Το γελοίον του πράγματοςΚάρλα ΜεγαλοοικονόμουΕπεισόδιο: "Καμιά φορά καλό είναι να μπαίνει η ποίηση στη ζωή σου"1994-1995Ταύρος με ΤοξότηΞένια ΧρήστουΠρωταγωνιστικός Ρόλος1995-1996Μια ζωή για την ΈλσαΈλσα Θεοχάρη2000Κόκκινος ΚύκλοςALPHAΡένα ΜαλτέζουΕπεισόδιο: "Ο επισκέπτης"2002-2003Αντίστροφη μέτρησηANT1Πρωταγωνιστικός Ρόλος2005-2006Και sera seraΜαργαρίτα Παπαγεωργίου2018-2019Ο Πρίγκιπας της ΦωτιάςOPENΚάτια Τσακίρη2022Φλόγα και άνεμοςΕΡΤ1Μιράντα Μυράτ

  Βιντεοταινίες 

Τη δεκαετία του ’80 – μια δεκαετία-παράδεισος για τα ελληνικά VideoClubs- πρωταγωνιστεί σε αρκετές ταινίες δίπλα στους Γιάννη Βούρο, Νίκο Γαλανό, Παύλο Ευαγγελόπουλο, Ανδρέα Ανδρεόπουλο κ.ά.

Αναλυτικά, οι Ελληνικές βιντεοταινίες στις οποίες έχει παίξει:

  Έτος  Ταινία 1986   Στην παγίδα του έρωτα 1987   Γλυκιά μου Μαρί 1988   Ερωτική έκρηξηΟ άντρας της χρονιάς 1989   Μωρό για δυοΡεπορτάζ αγάπηςΟλέθριος έρωτας

 Δραστηριότητες 
Έχει παρουσιάσει δύο τηλεπαιχνίδια στην κρατική τηλεόραση, Το σωστό να λέγεται (1986), Μονομαχίες (1987), καθώς και τα Καλλιστεία του ΑΝΤ1 το 1992 μαζί με τον ηθοποιό Αντώνη Καφετζόπουλο.
Με τη φωνή της κρατούσε συντροφιά σε εκατοντάδες ακροατές του ραδιοφώνου για περίπου τρία χρόνια.
Συμμετείχε στον πρώτο προσωπικό δίσκο του Γιώργη Χριστοδούλου, με τίτλο Γιαπωνέζικοι κήποι στο τραγούδι το "Βαλς του Ρωμαίου", Μάρτιος 1998.
Διετέλεσε αντιπρόεδρος του Οργανισμού Εταιρικών Θιάσων του Σωματείου Ελλήνων Ηθοποιών επί προεδρίας Κώστα Χαλκιά.
Έχει αναπτύξει έντονη εθελοντική δράση: Υπήρξε από τα ιδρυτικά μέλη του μη κερδοσκοπικού οργανισμού "Το Χαμόγελο του Παιδιού", και συνεχίζει μέχρι και σήμερα την ενεργή στήριξη και ενίσχυση του έργου του συλλόγου. Επίσης, υποστηρίζει έμπρακτα τους σκοπούς αρκετών ιδρυμάτων και μη κυβερνητικών οργανώσεων όπως "Η Καρδιά του Παιδιού", "ΓΟΝ.ΙΣ", Διεθνής Αμνηστία, ActionAid κ.ά.
Παραπομπές

Εξωτερικοί σύνδεσμοι

Εφημερίδα Free Press “Metro Weekend” , Μάιος 2012

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Έλληνες παρουσιαστές
Κατηγορία:Ελληνίδες ηθοποιοί ραδιοφώνου